text: Toskurin á Føroyabanka komin fyri seg aftur
text: #000001
text: - Nú ræður um at vísa, at vit klára at umsita serliga toskastovnin á ein burðardyggan hátt, sigur Petur Steingrund, fiskifrøðingur
text: #000002
text: Havrannsóknarskipið Jákup Sverri hevur verið á síni hálvárligu yvirlitstroling úti á Føroyabanka, og úrslitið av túrinum er, at Havstovan nú torir at boða frá, at toskurin á bankanum er komin fyri seg aftur.
text: #000004
text: Í samrøðu við Dag og Viku í gjárkvøldið, greiddi Petur Steingrund, fiskifrøðingur og serfrøðingur í toskastovninum, at tað var “væl at fáa av stórum og góðum toski” umframt hýsu. Veiðan var so mikið góð, at hon líktist fiskiskapinum, tá stovnurin hevði tað best í árunum 1996 til 2003, segði fiskifrøðingurin.
text: #000005
text: Í 2008 varð mett, at toskastovnurin á Føroyabanka var so mikið illa fyri, at bann varð sett fyri allari veiðu. Bankin var friðaður líka fram til 2021, tá bátar aftur fingu loyvi at veiða bankatosk í minni nøgdum.
text: #000006
text: Fiskirannsóknarstovan mælir framvegis til avmarkaðan fiskiskap á bankanum. Tilmælið fyri í ár er at geva línu- og útróðrarbátum loyvi at fiska í 200 dagar.
text: #000008
text: Petur Steingrund, fiskifrøðingur (Savnsmynd: Sverri Egholm)
text: #000009
text: Hóast úrslitið í ár bendir á, at stovnurin er komin fyri seg aftur, so mælir Petur Steingrund um framhaldandi at vísa varðsemi.
text: #000010
text: - Tað ræður um at ansa væl eftir Føroyabanka. Latið okkum nú visa, at vit kunnu umsita eitt øki væl. Vit síggja her úrslitið av eini langari friðing. Nú ræður um at halda fast, og vísa at vit klára at umsita Føroyabanka burðardygt, segði Petur Steingrund við Dag og Viku.
text: #000011
text: Hetta vikuskiftið er møguleiki at smakka serstakliga góða toskin, ið er at fáa á Føroyabanka. Matstovan Áarstova skipar fyri serligum bankadøgum hetta vikuskiftið.
text: #000012
text: Minni veiða av norðhavssild og makreli men meira av svartkjafti
text: #000016
text: Stór pelagisk fyritøka møguliga til Føroya
text: #000017
text: Toskurin hevur allatíðina verið á bankanum
text: #000020